ඉංගිරිය ප්‍රාදේශීය ලේකම් කොට්ඨාසය
ඉංගිරිය ප්‍රාදේශීය ලේකම් කොට්ඨාසය යනු,  ශ්‍රී ලංකාවේ, බස්නාහිර පළාතේ,   කළුතර දිස්ත්‍රික්කයේ, පිහිටි ප්‍රාදේශීය ලේකම් කොට්ඨාසයකි. ඉංගිරිය මෙහි ප්‍රධාන නගරය වේ.

හැඳින්වීම 
2000 වසර තෙක් හොරණ ප්‍රාදේශීය ලේකම් කොට්ඨාසයට අයත්ව තිබූ මෙම ප්‍රදේශය එම වසරේ අගෝස්තු මස 14 දින, ග්‍රාම නිලධාරී වසම් 31ක් වෙන් කර ඉංගිරිය ප්‍රාදේශීය ලේකම් කොට්ඨාසය වශයෙන් නම් කරන ලදී. හොරණ ප්‍රාදේශීය ලේකම් කොට්ඨාසය ප්‍රදේශයක් වශයෙන් විශාල වීමත්, ජනගහනයේ සීඝ්‍ර වර්ධනය නිසාත්, කොට්ඨාසයේ  පරිපාලනමය පහසුව හා ජනතාවගේ පහසුව තකා මෙසේ  මෙම කලාපය බෙදා වෙන් කරන ලදී.

ප්‍රදේශයේ පිහිටි විශාලතම ග්‍රාම නිලධාරී වසම කොට්ටියාවත්ත වන අතර එය හෙක්ටයාර 10.33 වේ. කලාපයේ නැගෙනහිර කොටසේ පිහිටි මෙම කොටස දළ බෑවුම් සහිත වන අතර වන වගා, වනාන්තර, රබර් හා තේ වගාවන් ගෙන් යුක්ත වන අතර ජනාවාස ද  ඉතා පහත් අගයක පවතී. භූමි ප්‍රමාණය අනුව කුඩාම ග්‍රාම නිලධාරී වසම වන්නේ කුරණ දකුණ හා කැකුළාදොලයි.

පිහිටීම 
කළුතර දිස්ත්‍රික්කයේ උතුරු කොටසේ පිහිටි ඉංගිරිය ප්‍රාදේශීය ලේකම් කොට්ඨාසය,  පාදුක්ක ප්‍රාදේශීය ලේකම් කොට්ඨාසයේ හා කලටුවාව ජලාශ රක්ෂිතයෙන් ද, නැගෙනහිරින් කිරිඇල්ල ප්‍රාදේශීය ලේකම් කොට්ඨාසයෙන් හා කළු ග‍‍‍‍ඟේ කොටසකින් ද,  දකුණින් කළු ග‍‍‍ඟෙන් ද, බටහිරින් මාවක් ඔයෙන් හා පාදුක්ක ප්‍රාදේශීය ලේකම් කොට්ඨාසයට අයත් මලගල මිරියගල්ල ග්‍රාම නිලධාරී වසම් වලින්ද මායිම් වී ඇත.

හෙක්ටයාර 9204 (ව.කි.92.04) විශාලත්වයකින් යුත් මෙම ප්‍රාදේශීය ලේකම් කොට්ඨාසය දිස්ත්‍රික්කයේ මුළු බිම් ප්‍රමාණයෙන් 5.75% වේ. කලාපයේ මධ්‍යම ප්‍රදේශය නැගෙනහිර හා ඊසාන ගිණිකොන කඳු සහිත වේ.

ග්‍රාම නිළධාරි වසම්

ප්‍රාදේශීය ලේකම්වරුන් 
චම්පා උපසේන මිය (2013)

ආශ්‍රිත ලිපි
ශ්‍රී ලංකාවේ ප්‍රාදේශීය ලේකම් කොට්ඨාස
ශ්‍රී ලංකාවේ පළාත්
ශ්‍රී ලංකාවේ පරිපාලන දිස්ත්‍රික්ක

මූලාශ්‍ර
 ඉංගිරිය ප්‍රාදේශීය ලේකම් කාර්යාලය වෙබ් අඩවිය
 ඉංගිරිය වෙබ් අඩවිය

සටහන්

අඩවියෙන් බැහැර පිටු 

 ඉංගිරිය නගරයේ නිල වෙබ් අඩවිය

‍

ශ්‍රී ලංකාවේ ප්‍රාදේශීය ලේකම් කොට්ඨාස
කළුතර දිස්ත්‍රික්කය